የአፍራሽ ሃይሎች እንቅስቃሴ ከልማት ስራቸው እንደማይገታቸው የአዳማ ከተማ ነዋሪዎች ገለጹ
  -የአፍራሽ ሃይሎች እንቅስቃሴ ከልማት ስራቸው ለአፍታም እንደማይገታቸው አንዳንድ የአዳማ ከተማ ነዋሪ ገለጹ።በከተማዋ 18ቱም ቀበሌዎች ጎፍርን ለመከላከልና የአካባቢን ፅዳት ለመጠበቅ ህብረተሰብ አቀፍ የስራ ዘመቻ ዛሬ ተጀምሯል።በስራው ላይ እየተሳተፉ ያሉት ነዋሪዎች ለኢዜአ በሰጡት አስተያየት የከተማዋን ፅዳትና ውበት በማስጠበቅ በልማቱ ላይ ያላቸውን ተሳትፎ ለማጎልበት ጠንክረው እንደሚሰሩ ተናግረዋል፡፡ከነዋሪዎቹ መካከል ወይዘሮ ሙሉነሽ ጥላሁን " ሀገራችንን ለማልማትና ተጠቃሚነታችንን ለማረጋገጥ ቁርጠኞች ነን "ብለዋል።"የአፍራሽ ሃይሎች እንቅስቃሴ  ከልማት ስራችን ለአፍታም  አይገታንም  " ያሉት ወይዘሮ ሙሉነሽ የጥፋት ድርጊቶችን እንደሚቃወሙና በልማት ላይ የሚያደርጉትን ተሳትፎ አጠናክረው እንደሚቀጥሉ ገልጸዋል።ወጣት አሸናፊ ባቲ በበኩሉ  የከተማዋን ፅዳትና ውበት ማስጠበቅ ለህብረተሰቡ  ጤንነት ያለውን አስተዋጽኦ በመገንዘብ በልማቱ ስራ ላይ መሳተፉን ተናግሯል፡፡ ወጣቱ የአፍራሽ ሃይሎች አላማ ማስፈፃሚያ ሳይሆን የአካባቢውን ሰላም በማስጠበቅ በልማት ውስጥ ግንባር ቀደም ተሳትፊ መሆን እንዳለበትም ጠቁሟል፡፡ የአዳማ ከተማ ወጣቶችና ስፖርት ጽህፈት ቤት ኃላፊ አቶ አለማየሁ ቱሉ " በከተማዋ አሁን ከ30 ሺህ በላይ ወጣቶችን በተለያየ  የበጎ ፍቃድ አገልግሎት በማሳተፍ ለዚህ ሊወጣ የሚችለውን  10 ሚሊየን ብር ያህል ወጪ ለማዳን እየተሰራ ነው" ብለዋል።ጽዳትና ውበት፣ ደም ልገሳ፣ የአረጋውያን እንክብካቤና የአቅም ግንባታና ስልጠና ወጣቶቹ ከሚሳተፉባቸው የበጎ ፍቃድ አገልግሎት ስራዎች ውስጥ ይገኙበታል፡፡  የአዳማ ከተማ መስተዳደር ከንቲባ አቶ ሀብታሙ ሃይለሚካኤል  በስራ ዘመቻው ላይ ተገኝተው " ህብረተሰቡ በጉልበት፣ በእውቀትና በገንዘብ በልማቱ ላይ በመሳተፍ አጋርነቱን በተግባር ይበልጥ ማረጋገጥ አለበት" ብለዋል።" የአፍራሽ ሃይሎች እንቅስቃሴ ለአፍታም ያህል ህብረተሰቡ ከጀመረው ልማት ሊገታው አይችልም "ያሉት ከንቲባው የአካባቢውንና የክልሉን ሰላም በንቃት በመጠበቅ የአገሪቷን ህዳሴ እውን ማድረግ እንደሚገባ አሳስበዋል።"ዛሬ የተጀመረው ከተማዋን የማፅዳትና የማስዋብ ዘመቻ የአዳማ መቶኛ ዓመት ክብረ በዓል አንዱ አካል ከመሆን ባለፈ የሚነዙ አፍራሽ ፕሮፖጋንዳዎችም በህብረተሰቡ ዘንድ ቦታ እንደሌላቸው ማሳያ ነው "ብለዋል -ኢዜአ ።